Autostrà A4
L'Autostrà A4 a traversa tuta la Pian-a Padan-a a parte da Turin, an passand për Milan e Venessia e an rivand a Sistiana, squasi al confin con la Slovenia, andova che la strà a séguita con un racòrd fin a Triest.

Coj sò 530 km ëd longhëssa a l'é un-a dle pi importante e traficà autostrà dla rej nassional italian-a e a fa d'un important coridor europengh ch'a colega la Penìsola Ibérica ai pais dij Balcan. Sò percors a l'é gestì da vàire companìe: SATAP, Autostrade per l'Italia S.p.A., Autostrà Bressia-Veron-a-Vicensa-Pàdoa, Società delle Autostrade di Venezia e Padova e Autovie Venete.

Percors

Tòch Turin - Milan 

L'autostrà Turin-Milan a l'é un-a dle pì veje autostrà italian-e. Ij travaj, dla durà ëd 3 agn a son terminà con l'inaugurassion dël 25 otóber 1932. Ancheuj a l'è gestìa da la sossietà concessionaria SATAP.

Ël tragit a së stend për 125 km (100 km an Piemont, ël rest an Lombardìa), a l'é tut antregh an pianura. Ës tòch a l'ha për convension fin a la surtìa ëd Milan Certosa, dont la progression chilométrica a s'anandia torna da 0.

Tra Turin (an rivand da cors Giulio Céser) e Rondisson as paga nen ël pedagi.

Traspòrt an Piemont